Diari Oficial de la Generalitat Valenciana


Sumari del DOGV 3500, del 21-05-1999 (1999/3646)

RESOLUCIÓ de 3 de febrer de 1999, del secretari general de la Conselleria de Presidència, per la qual s'ordena la baixa en el Registre de Fundacions de la Comunitat Valenciana de la inscripció de l'entitat denominada Caja de Previsión Social del Reino de Valencia.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3646


Data del document
:   03-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cessament d'activitat
    * fundació
    * registre de documents

RESOLUCIÓ de 3 de febrer de 1999, del secretari general de la Conselleria de Presidència, per la qual s'ordena la baixa en el Registre de Fundacions de la Comunitat Valenciana de la inscripció de l'entitat denominada Caja de Previsión Social del Reino de Valencia. [1999/3646]
  
Vist l'expedient de baixa en el Registre de Fundacions de la Comunitat Valenciana de la inscripció registral de l'entitat "Caja de Previsión Social del Reino de Valencia, resulten els següents,
  
Fets
  
L'entitat Caja de Previsión Social del Reino de Valencia, va ser classificada com a entitat de beneficència particular, el 24 de juny de 1922, pel ministeri de les Governació, i es declarà sotmesa al Protectorat del mateix Ministeri. Dita entitat figura inscrita en el Registre de Fundacions de la Comunitat Valenciana amb el número 151(v). Manca d'estructura organitzativa pròpia de fundació, i s'ha de governar, segons l'ordre de classificació, pel seu Consell Directiu. La finalitat de la referida entitat eren l'estalvi simple amb fins beneficosocials i l'aplicació de l'assegurança social en col·laboració amb l'Institut Nacional de Previsió.
  
Fonaments jurídics
  
Aquesta Secretaria General és competent per a la tramitació i resolució del present expedient en virtut d'allò que s'ha disposat en el Decret 4/97, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, modificat pel Decret 106/98, de 21 de juliol, del Govern Valencià.
  
De la resolució de classificació de data 24 de juny de 1922, del Ministeri de la Governació, així com dels estatuts de la citada entitat , es desprén que no reuneix els elements essencials de Fundació, que manca d'una dotació inicial per al compliment dels seus fins, així com de l'estructura organitzativa pròpia de les fundacions, per la qual cosa no té sentit continuar mantenint la inscripció d'una entitat de naturalesa distinta a fundació en un registre de fundacions, tenint en compte que no es té, en l'actualitat i des de fa temps, cap constància de la seua existència, activitat o patrimoni.
  
Vistos els preceptes legals citats i altres generals de pertinent aplicació, resolc:
  
Ordenar la baixa en el Registre de Fundacions de la Comunitat Valenciana de la inscripció de l'entitat denominada Caja de Previsión Social del Reino de Valencia.
  
Notifiqueu la present resolució, que no posa fi a la via administrativa, amb l'advertència que contra aquesta es pot interposar recurs ordinari, davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació.